[{"text_idx": "#000002", "text": "Mae dau o bob tri o bobl sy'n dioddef o anhwylder bwyta yn teimlo nad oedd eu meddygon teulu yn gwybod sut i fod o gymorth iddynt."}, {"text_idx": "#000004", "text": "Fe holwyd bron i 1,700 o bobl sy\u2019n dioddef neu wedi dioddef o anhwylder bwyta ledled y DU gan holi am eu profiadau gyda gweithwyr proffesiynol ym maes gofal iechyd."}, {"text_idx": "#000005", "text": "Gwelwyd bod 92% o\u2019r rhai wnaeth ymateb i\u2019r arolwg yn teimlo y gallai eu meddygon teulu elwa o fwy o hyfforddiant ym maes anhwylder bwyta. Teimlai 67% fod y cyfleoedd i adnabod ac ymyrryd a\u0302\u2019u hanhwylder bwyta wedi eu methu."}, {"text_idx": "#000006", "text": "Tra gwyddwn fod meddygon teulu a staff gofal iechyd yn gweithio\u2019n eithriadol o galed i gefnogi\u2019r 60,000 o bobol yng Nghymru sydd ag anhwylderau bwyta, ni allant wneud hynny heb hyfforddiant o ansawdd."}, {"text_idx": "#000007", "text": "Ar gyfer Wythnos Ymwybyddiaeth Anhwylderau Bwyta eleni, mae Beat yn galw ar bob ysgol feddygol i gynnal hyfforddiant cynhwysfawr ar anhwylderau bwyta fel bod pob meddyg, gan gynnwys meddygon teulu, yn gallu adnabod anhwylderau bwyta a chyfeirio cleifion at gymorth arbenigol heb oedi."}, {"text_idx": "#000009", "text": "Doedd dim rheidrwydd i ddarparu hyfforddiant ar anhwylder bwyta i fyfyrwyr meddygol yn y DU ar hyn o bryd, gyda\u2019r myfyriwr cyffredin yn derbyn llai na dwy awr yn ystod eu cwrs gradd cyfan."}, {"text_idx": "#000010", "text": "Nid yw un o bob pump o ysgolion meddygol yn darparu unrhyw fath o hyfforddiant o gwbl."}, {"text_idx": "#000011", "text": "Mae\u2019r rhai gafodd brofiad cadarnhaol gyda\u2019u meddygon teulu yn trafod pa mor bwysig oedd hyn wrth iddynt wella o\u2019r anhwylder bwyta."}, {"text_idx": "#000012", "text": "Rydym yn gwybod bod cael mynediad i wasanaeth arbenigol cyn gynted ag y bo modd yn rhoi\u2019r cyfle gorau i wella\u2019n llwyr, ac mae o mor bwysig bod pobl yn teimlo\u2019n gyfforddus wrth siarad am eu salwch hefo gweithiwr proffesiynol gofal iechyd."}, {"text_idx": "#000013", "text": "Mae galw brys am hyfforddiant ysgol feddygol o ansawdd erbyn hyn."}, {"text_idx": "#000016", "text": "I roi cymorth i bob person yng Nghymru sydd ag anhwylder bwyta, mae\u2019n hanfodol fod gan bob meddyg yr offer sydd eu hangen arnynt i ddeall y cyflyrau salwch meddwl difrifol hyn a gallu cyfeirio cleifion at driniaeth."}, {"text_idx": "#000023", "text": "Os ydych yn poeni am eich iechyd eich hun neu iechyd rhywun arall, mae llinell gymorth Gymraeg Beat ar agor 365 diwrnod y flwyddyn ar 0808 801 0433, o 9am hyd at hanner nos ar ddyddiau\u2019r wythnos a 4pm hyd at hanner nos ar benwythnosau/gwyliau banc neu drwy .uk"}]